ЩытыкIэр зэпIэзэрытщ
Республикэм щыпсэухэм ящыщу коронавирус узыфэ зэрыцIалэр зыпкърытхэм я бжыгъэр 2509-рэ мэхъу. Иужьрей жэщ-махуэм ар яIэу къахутащ цIыху 87-м. Хъужахэм я бжыгъэр 643-м нэсащ. Узыфэ шынагъуэм илIыкIащ цIыху 14.
«Роспотребнадзор»-м Къэбэрдей-¬Балъкъэрым щиIэ управленэм и унафэщI Пагуэ Жыраслъэн къызэрыхигъэщамкIэ, мы зэманым республикэм и эпидемие щытыкIэр зэпIэзэрытщ, екIакIуэкъым, IуэхущIапIэхэм цIыхухэр щызэрыцIэлэжауэ, сымаджхэм я бжыгъэр егъэлеяуэ щыдэуея къэхъуакъым.
Апхуэдэу щытми, COVID-I9-р тщхьэщыкIакъым. Абы къыхэкIыуи узыфэ шынагъуэм зэрызыщахъумэ Iэмалхэр вгъэзащIэ. Иджыри зэ фигу къэдгъэкIыжынщи, щIэх-щIэхыурэ фи Iэхэр сабынкIэ фтхьэщI; фи Iэхэр фымытхьэщIауэ фи нэкIум фемыIусэж; цIыху куэд щызэхуэс щIыпIэхэм зыщыфхъумэ; апхуэдэхэм фыкIуамэ, медицинэ нэкIуIупхъуэр зыIуфлъхьэ, апхуэдэуи метр 1 - 1,5-рэ жыжьагъкIэ зэпэIэщIэу фыщыт.

ЩхьэщэмыщI Изэ.
